Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 120/13/8803	Košice II, 31.5.2013
EEČ : 2-64-193-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1.	Obvinený  vyhlásil, že spáchal skutok, za ktorý je trestne stíhaný.
          Obvinený počas mediačného konania sa poškodenej ospravedlnil za svoje protiprávne konanie a ubezpečil ju, že v budúcnosti sa podobného skutku voči jej osobe už nedopustí.

          2. Obvinený zaplatil na všeobecne prospešné účely šekom na Okresnú prokuratúru XXXXX XXXXX čiastku vo výške 150,-€. Doklad o zaplatení tvorí prílohu tohto zmieru. Z uvedenej peňažnej sumy patrí štátu na peňažnú pomoc obetiam trestnej činnosti 50 % t.j. 75,-€ a ďalších 50 % obvinený určil so súhlasom poškodenej na všeobecne prospešné účely t.j. 75,- € na účet XXXXX 

          3. Poškodená so zmierom súhlasí a vyhlasuje, že obvinený sa jej za svoje protiprávne konanie počas mediačného konania na Okresnom súdu XXXXX XXXXX ospravedlnil a uistil ju, že v budúcnosti sa podobného skutku voči jej osobe už nedopustí, čo považuje za postačujúce, 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
realizované policajtom Obv.odd. XXXXX pod spisovou značkou ČVS:ORP-XXXXX
V trestnej veci vedenej proti XXXXX  pre prečin nebezpečného vyhrážania podľa § 360 ods. 1,2  písm. b/ Trestného zákona  na tom skutkovom základe, že dňa 04.02.2013 v čase o 15.00 hod. v XXXXX na ulici XXXXX sa vyhrážal bývalej priateľke XXXXX, nar. XXXXX, trvale bytom XXXXX, XXXXX, že ak ho nezoberie späť do bytu, že má pištoľ a zabije ňou ju, aj jej malú dcéru, pričom si rozopínal bundu so slovami, či jej má ukázať tú pištoľ, čím u XXXXX z XXXXX vzbudil dôvodnú obavu o život a zdravie. 

Odôvodnenie: 

	Uznesením Okresného riaditeľstva PZ, Obvodného oddelenia  XXXXX - XXXXX, sp. zn. ORP- XXXXX bolo zo dňa 12.2.2013 podľa § 199 ods. 1  Trestného poriadku začaté trestné stíhanie a  podľa § 206 ods. 1 Trestného poriadku vznesené obvinenie XXXXX pre prečin nebezpečné vyhrážanie  podľa § 360 ods. 1,2 písm. b/Trestného zákona na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a poškodená XXXXX  uzavreli dňa 18.04.2013 za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodená  nežiada žiadnu náhradu škody, žiada však  ospravedlnenie  od obvineného a prísľub do budúcna, že sa z jeho strany nebude takéto konanie opakovať.
	
Obvinený slobodne, vážne, zrozumiteľne a  určito vyhlásil, že spáchal skutok, za ktorý je stíhaný, svoje konanie oľutoval, poškodenej  sa ospravedlnil a  prisľúbil jej, že takéto konanie sa už nebude v budúcnosti opakovať, na znak čoho si podali ruky.

Dňa 22.04.2013 obvinený XXXXX zložil na depozitný účet Krajskej prokuratúry XXXXX  XXXXX peňažnú sumu vo výške 150,- Eúr určenú vo výške 75,- Eúr štátu na peňažnú pomoc poškodeným obetiam trestnými činmi a vo výške 75,- Eúr na všeobecne prospešné účely a to XXXXX XXXXX v prospech účtu XXXXX
 
Táto suma je primeraná závažnosti spáchaného trestného činu.

Vzhľadom na povahu a  závažnosť spáchaného činu, na mieru akou bol trestným činom dotknutý verejný záujem, na bezúhonnosť osoby obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor